**ČO POTREBUJE PRVÁK**

**Zoznam školských potrieb, ktoré je nutné dieťaťu zabezpečiť pred nástupom do školy.**

Školské potreby - zošity s predtlačou, objedná a zabezpečí škola sama.

Prvák potrebuje:

* veľký zošit bez linajok (hrubší)  – 1 ks
* malý zošit č.510 – 2 ks
* zošit č.512 (široké riadky) – 5 ks + zošit s pomocnými linajkami č.511b – 3ks
* zošit č.513 (užšie riadky) – 5 ks
* zošit č.5110 – 2 ks
* slovník č. 624 – 1 ks
* **dosky na zošity, žiacku knižku**

To, čo musíte zabezpečiť vy – rodičia , sú **obaly na zošity a pracovné listy**. Investujte radšej do pevných obalov, aby sa rýchlo nepotrhali  na spojoch.

**Perá, ceruzky**

Prváci prvých 6 – 12 týždňov píšu s ceruzkami. Potom postupne, podľa toho ako sa im darí s ceruzkou, prechádzajú na písanie perom.

* Odporúčame kupovať deťom **ergonomické pomôcky** – teda trojhranné ceruzky (kvôli [správnemu úchopu](http://www.rodinka.sk/vychova-a-skoly/predskolak/spravny-uchop-grafomotorika/)), a tiež trojhranné farbičky o hrúbke 9 mm, napr. [Trilino](http://www.pekap.sk/index.php?ID=4149), [Stabilo](http://www.stabilo.com/pages-sk/products/trio-thick.php), Ceruzky na celý šk. rok stačia **tri.**
* Farbičky -  jedna sada s 12 farbami+ fixky.

Na trhu je niekoľko veľmi dobrých pier, ktoré prváčik uľahčujú písanie. Je na rodičoch, ktoré pero vyberú. Sú aj perá s vymeniteľnou náplňou. Sú aj gumovacie perá.

* Upozorňujeme, že niektoré pero píše na hrubo, pretože že existujú dva typy náplní, jedna s hrúbkou linky 0,3 mm a druhá 0,5 mm.  Vybrať si to tenšie!

**Potreby na výtvarnú výchovu**

Škatuľa (kufrík) s pomôckami na VV môže obsahovať:

* zrezaná plastová fľaša na vodu, alebo nejaký plastový pohárik
* handrička na štetce (zvyčajne starý kus látky)
* 2 ks plochých štetcov (1 malý + 1 veľký)
* 1 ks okrúhly štetec č.6/8
* voskové farbičky 12 ks
* igelitový obrus (buď kúpite špeciálne novú vec v drogérii, alebo ustrihnete zo starého
* plastelína
* vodové farby (môžu byť aj anilínové) – nekupujte z najlacnejších, aby vôbec niečo farbili,
* výkres A 4 – 30 ks
* náčrtník – 2ks
* farebný papier – 1 sada
* nožnice
* lepidlo –pastu alebo značky PRITT(vysúvacia tyčinka)  **NIE TEKUTÉ !!!**

**Iné potreby**

* **Hygienické potreby**  pre každé dieťa  do **vrecúška na zavesenie** – papierové vreckovky, toaletný papier, uteráčik, ktorý sa dá zavesiť, tekuté mydlo.
* Ako prezuvky je vhodné zvoliť  **klasické papuče s pogumovanou podrážkou** alebo pevné sandále. Deti ich majú uložené podľa zvyklostí školy – buď priamo v šatni vo vrecúšku alebo si ich nosia domov.
* **Úbor na telesnú výchovu** opäť vo vrecúšku –  kompletné tepláky, tričko, cvičky alebo tenisky s bielou podrážkou. NA VŠETKO NAPÍSAŤ MENO!!!
* K desiatej je dobré **mať plastový boxík a fľašu na pitie**.